আঞ্চলিক দল হিচাপে অসম গণ পৰিষদৰহে স্থিতি আছে : চন্দ্ৰমোহন পাটোৱাৰী : আজি বৰপেটাত ৰাজ্য চৰকাৰৰ মন্ত্ৰী চন্দ্ৰমোহন পাটোৱাৰীয়ে অসম ৰাজ্যিক জীবিকা অভিযানৰ উদ্যোগত অনু্ষ্ঠিত মহিলা সমাৰোহত উপস্থিত থাকি জীবিকা সখীক স্কুটী বিতৰণ কৰে।
বৰপেটা জিলা পুথিভঁড়াল প্ৰেক্ষাগৃহত অনুষ্ঠিত সমাৰোহৰ অন্তত সাংবাদিকৰ লগত হোৱা সাক্ষাৎকাৰত কংগ্ৰেছৰ অসম বচাও আহক কাৰ্যসূচীক কঠোৰ ভাষাৰে সমালোচনা কৰে।
তেওঁ কয়, 'অসমৰ ৰাইজে এতিয়াও অসম গণ পৰিষদকে আঞ্চলিক দল হিচাপে প্ৰাধান্য দিয়ে। অসম গণ পৰিষদৰহে স্থিতি আছে। অসম জাতীয় পৰিষদ বা ৰাইজৰ দলৰ কোনো প্ৰাসংগিকতা নাই। সেই দলবোৰৰ পৰা আমাৰ কোনো ক্ষতি নহয়'।
